Diari Oficial de la Generalitat Valenciana


Sumari del DOGV 3959, del 14-03-2001 (2001/2213)

Informació pública del programa d'actuació integrada del sector de sòl urbà denominat Polígon de Sant Vicent del Pla General d'Ordenació Urbana d'Alboraya.
-----------------------------------------------------------------------------------------------------------------------------------------------------------

### Dades del document

Número de DOGV
:   3959

Data del DOGV
:   14-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2213


Organisme emissor
:   Desarrollo Valènciano, SL. Societat Unipersonal

Tipus de document
:   Anunci

Informació pública del programa d'actuació integrada del sector de sòl urbà denominat Polígon de Sant Vicent del Pla General d'Ordenació Urbana d'Alboraya. [2001/F2213]
  
La mercantil Desarrollo Valenciano, SL ?Societat Unipersonal?, domiciliada a la carretera d'Alboraya, s/n, polígon Lladró, Tavernes Blanques (València), CIF C62946039, per mitjà d'aquest anunci posa en coneixement de tots els possibles interessats o afectats:
  
1. Que aquesta entitat mercantil ha formulat el programa d'actuació integrada del sector urbà denominat Polígon de Sant Vicent del Pla General d'Ordenació Urbana d'Alboraya, i pretén l'adjudicació i execució d'aquest pel règim d'adjudicació preferent de l'article 50.2.B) de l'esmentada Llei Reguladora de l'Activitat Urbanística.
  
2. Que amb data de 27 de febrer de 2001, Desarrollo Valenciano, SL ?Societat Unipersonal?, ha depositat a l'Ajuntament d'Alboraya la documentació esmentada en l'article 48.1 de la Llei Reguladora de l'Activitat Urbanística i la resta de documentació necessària, i li correspon el número 1.640 de registre d'entrada.
  
3. Aquest programa d'actuació integrada, amb la seua alternativa tècnica, ha sigut referendat per l'Agrupació d'Interés Urbanístic Sant Vicent, constituïda en escriptura atorgada davant del notari de València Antonio Soto Bisquert, el 25 de gener de 2000, número 125 de protocol. Aquesta agrupació inclou titulars de més de la meitat del terreny inclòs en la dita àrea d'actuació als efectes de l'article 49.3 de la Llei Reguladora de l'Activitat Urbanística. L'esmentada escriptura de constitució de l'Agrupació d'Interés Urbanístic Sant Vicent, així com els seus estatuts i l'acord social, han sigut depositats i protocol·litzats a la notaria de José María Cid Fernández d'Alboraya. Es fa saber als propietaris afectats per la present iniciativa del dret que tenen d'adherir-se com a associat a la dita agrupació d'interés urbanístic, en les mateixes condicions i amb anàlegs drets als propietaris fundadors.
  
4. En aplicació del que s'estableix en l'article 48.1.C) en relació amb l'article 46.3, ambdós de la referida llei, és procedent sotmetre el referit programa amb tota la documentació annexa a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
5. A la notaria de José María Cid Fernández d'Alboraya han sigut protocol·litzats els documents que comprenen l'alternativa tècnica i els documents que l'acompanyen, mitjançant acta autoritzada el 28 de febrer de 2001.
  
6. Es procedirà a publicar en el periòdic Levante i en el Diari Oficial de la Generalitat Valenciana els anuncis a què es refereix l'article 46 de la Llei Reguladora de l'Activitat Urbanística.
  
7. Durant el termini de 20 dies comptats a partir de la publicació de l'últim d'aquests anuncis, qualsevol persona interessada podrà comparéixer a la notaria de José María Cid Fernández, situada al carrer del Botànic Cabanilles, 16, 1r, d'Alboraya, en horari de 10.00 a 14.00 hores, i consultar els documents que integren l'alternativa tècnica, l'escriptura de constitució de l'agrupació d'interés urbanístic i els seus estatuts i la resta de documents, o obtenir còpia d'aquests documents.
  
8. Durant el mateix termini de 20 dies, es podrà consultar, els dies hàbils en idèntic horari, la documentació al Servei d'Urbanisme de l'Ajuntament d'Alboraya, i presentar davant d'aquest, per a la incorporació a aquesta documentació, tant al·legacions com alternatives tècniques que pretenguen competir amb la que s'exposa al públic, com també proposicions juridicoeconòmiques per a executar qualsevol de les alternatives.
  
9. A continuació del termini de 20 dies d'exposició i presentació d'al·legacions i alternatives tècniques s'obrirà un nou termini de cinc dies hàbils, durant el qual, en hores de 08.00 a 14.00, qualsevol interessat podrà presentar proposicions juridicoeconòmiques per a executar qualsevol de les alternatives, a l'Ajuntament d'Alboraya.